CELEX: 32016D0917
Language: et
Date: 2016-06-09 00:00:00
Title: Nõukogu otsus (ÜVJP) 2016/917, 9. juuni 2016, millega tunnistatakse kehtetuks otsus 2010/656/ÜVJP, millega uuendatakse Côte d'Ivoire'i vastu suunatud piiravaid meetmeid

10.6.2016   
            
            
               ET
            
            
               Euroopa Liidu Teataja
            
            
               L 153/38
            
         NÕUKOGU OTSUS (ÜVJP) 2016/917,
   9. juuni 2016,
   millega tunnistatakse kehtetuks otsus 2010/656/ÜVJP, millega uuendatakse Côte d'Ivoire'i vastu suunatud piiravaid meetmeid
   EUROOPA LIIDU NÕUKOGU,
   võttes arvesse Euroopa Liidu lepingut, eriti selle artiklit 29,
   võttes arvesse liidu välisasjade ja julgeolekupoliitika kõrge esindaja ettepanekut
   ning arvestades järgmist:
   
               (1)
            
            
               ÜRO Julgeolekunõukogu võttis 15. oktoobril 2010 vastu ÜRO Julgeolekunõukogu resolutsiooni 1946 (2010), millega uuendati Côte d'Ivoire'i suhtes kehtestatud meetmeid.
            
         
               (2)
            
            
               Nõukogu võttis 29. oktoobril 2010 vastu otsuse 2010/656/ÜVJP, (1) millega uuendatakse Côte d'Ivoire'i vastu suunatud piiravaid meetmeid.
            
         
               (3)
            
            
               ÜRO Julgeolekunõukogu võttis 28. aprillil 2016 vastu ÜRO Julgeolekunõukogu resolutsiooni 2283 (2016), millega lõpetatakse viivitamatult kõik ÜRO sanktsioonid Côte d'Ivoire'i vastu.
            
         
               (4)
            
            
               Arvestades ÜRO Julgeolekunõukogu resolutsiooni 2283 (2016) ja viimaseid arengusuundi Côte d'Ivoire'is, on nõukogu otsustanud samuti lõpetada kõik liidu enda täiendavad piiravad meetmed kõnealuse riigi vastu.
            
         
               (5)
            
            
               Seetõttu tuleks otsus 2010/656/ÜVJP kehtetuks tunnistada,
            
         ON VASTU VÕTNUD KÄESOLEVA OTSUSE:
   Artikkel 1
   Otsus 2010/656/ÜVJP tunnistatakse kehtetuks.
   Artikkel 2
   Käesolev otsus jõustub järgmisel päeval pärast selle avaldamist Euroopa Liidu Teatajas.
   
      Brüssel, 9. juuni 2016
      
         
            Nõukogu nimel
         
         
            eesistuja
         
         G. A. VAN DER STEUR
      
   
   
      (1)  Nõukogu 29. oktoobri 2010. aasta otsus 2010/656/ÜVJP, millega uuendatakse Côte d'Ivoire'i vastu suunatud piiravaid meetmeid (ELT L 285, 30.10.2010, lk 28).